ข้อบัญญัติองค์การบริหารส่วนตำบลหนองกบข้อบัญญัติองค์การบริหารส่วนตำบลหนองกบเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่บางส่วนขององค์การบริหารส่วนตำบลหนองกบอำเภอบ้านโป่ง จังหวัดราชบุรีพ.ศ. ๒๕๕๔ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการกำจัดสิทธิเสรีภาพของบุคคลซึ่งมาตรา ๒๙ ประกอบมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลหนองกบ โดยความเห็นชอบของสภาองค์การบริหารส่วนตำบลหนองกบจึงตราข้อบัญญัติ ขึ้นไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองกบ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่บางส่วนขององค์การบริหารส่วนตำบลหนองกบอำเภอบ้านโป่ง จังหวัดราชบุรี พ.ศ. ๒๕๕๔ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้บริเวณ ที่ ๑ หมายความว่าพื้นที่บริเวณหมายเลข ๑ มีรายการดังต่อไปนี้ด้านเหนือ จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๒๓ด้านใต้ จดเขตองค์การบริหารส่วนตำบลหนองกบอำเภอบ้านโป่ง จังหวัดราชบุรีด้านตะวันตก จดเขตองค์การบริหารส่วนตำบลหนองกบ อำเภอบ้านโป่งจังหวัดราชบุรีบริเวณ ที่ ๒ หมายความว่าพื้นที่บริเวณหมายเลข ๒ มีรายการดังต่อไปนี้ด้านเหนือ จดเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๓๒๓ด้านตะวันออก จดเส้นตรง ซึ่งเป็นเส้นตรงที่ต่อตรงจากแนวเขตเทศบาลตำบลกระจับ ไปทางทิศตะวันออกเฉียงเหนือจนบรรจบเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๒๓ด้านใต้ จดเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๓๒๓ด้านตะวันตก จดเขตองค์การบริหารส่วนตำบลหนองกบ อำเภอบ้านโป่งจังหวัดราชบุรีข้อ ๔ ให้กำหนดพื้นที่บางส่วนขององค์การบริหารส่วนตำบลหนองกบอำเภอบ้านโป่ง จังหวัดราชบุรี ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) คลังเชื้อเพลิงเพื่อการขายส่ง(๔)สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการและร้านจำหน่ายก๊าซ(๕) คลังวัตถุระเบิดตามกฎหมายว่าด้วยวัตถุอันตราย(๖) โรงกำจัดขยะมูลฝอย(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) โรงแรมตามกฎหมายว่าด้วยโรงแรม(๓) อาคารอยู่อาศัยประเภทอาคารขนาดใหญ่(๔) อาคารพาณิชยกรรมประเภทอาคารขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๕) ห้องแถว ตึกแถว หรือบ้านแถว(๖) อาคารชุดตามกฎหมายว่าด้วยอาคารชุด หอพักตามกฎหมายว่าด้วยหอพักหรืออาคารอยู่อาศัยรวมข้อ ๕ ภายในบริเวณพื้นที่ที่กำหนดตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนแปลงใช้ไม่แล้วเสร็จ ให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลหนองกบรักษาการตามข้อบัญญัตินี้ประกาศณ วันที่ ๒๘ ธันวาคม พ.ศ. ๒๕๕๔สาคร เลิศชุติมากุลนายกองค์การบริหารส่วนตำบลหนองกบ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลหนองกบ เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่บางส่วนขององค์การบริหารส่วนตำบลหนองกบอำเภอบ้านโป่ง จังหวัดราชบุรี พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๗ มิถุนายน๒๕๕๕ชาญ/ผู้ตรวจ๑๑ มิถุนายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๘๘ ง/หน้า ๗๖/๑ มิถุนายน ๒๕๕๕